CELEX: 22019D0206
Language: el
Date: 2017-05-05 00:00:00
Title: Απόφαση της Μεικτής Επιτροπής του ΕΟΧ αριθ. 94/2017, της 5ης Μαΐου 2017, για την τροποποίηση του παραρτήματος VII (Αμοιβαία αναγνώριση των επαγγελματικών τίτλων) και του παραρτήματος X (Υπηρεσίες εν γένει) της συμφωνίας για τον ΕΟΧ [2019/206]

7.2.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 36/52
               
            
         ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
         αριθ. 94/2017
         της 5ης Μαΐου 2017
         για την τροποποίηση του παραρτήματος VII (Αμοιβαία αναγνώριση των επαγγελματικών τίτλων) και του παραρτήματος X (Υπηρεσίες εν γένει) της συμφωνίας για τον ΕΟΧ [2019/206]
         Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
         Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
         Εκτιμώντας τα ακόλουθα:
         
                     (1)
                  
                  
                     Η οδηγία 2013/55/ΕΕ του Ευρωπαϊκού Κοινοβουλίου και Συμβουλίου, της 20ής Νοεμβρίου 2013, για την τροποποίηση της οδηγίας 2005/36/ΕΚ σχετικά με την αναγνώριση των επαγγελματικών προσόντων και του κανονισμού (ΕΕ) αριθ. 1024/2012 σχετικά με τη διοικητική συνεργασία μέσω του συστήματος πληροφόρησης της εσωτερικής αγοράς («κανονισμός ΙΜΙ») (1) πρέπει να ενσωματωθούν στη συμφωνία για τον ΕΟΧ.
                  
               
                     (2)
                  
                  
                     Ο κανονισμός (ΕΕ) αριθ. 213/2011 (2), ο οποίος έχει ενσωματωθεί στη συμφωνία ΕΟΧ, προσέθεσε την ειδικευμένη ιατρική εκπαίδευση στην ιατρική ογκολογία και στην ιατρική γενετική στον κατάλογο τίτλων εκπαιδεύσεων ειδικευμένου ιατρού που περιλαμβάνεται στο παράρτημα V της οδηγίας 2005/36/ΕΚ του Ευρωπαϊκού Κοινοβουλίου και του Συμβουλίου (3), το οποίο έχει ενσωματωθεί στη συμφωνία ΕΟΧ και θα πρέπει, επομένως, να προσαρμοστεί ώστε να αποτυπώνει τους τίτλους των σχετικών εκπαιδεύσεων στα κράτη της ΕΖΕΣ.
                  
               
                     (3)
                  
                  
                     Τα παραρτήματα VII και X της συμφωνίας για τον ΕΟΧ θα πρέπει, επομένως, να τροποποιηθούν αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Στο παράρτημα VII σημείο 1 (οδηγία 2005/36/ΕΚ του Ευρωπαϊκού Κοινοβουλίου και του Συμβουλίου) της συμφωνίας για τον ΕΟΧ:
            
                        1)
                     
                     
                        Προστίθεται η ακόλουθη περίπτωση:
                        
                                    «—
                                 
                                 
                                    
                                       32013 L 0055: Οδηγία 2013/55/ΕΕ του Ευρωπαϊκού Κοινοβουλίου και του Συμβουλίου, της 20ής Νοεμβρίου 2013 (ΕΕ L 354 της 28.12.2013, σ. 132).»
                                 
                              
                  
                        2)
                     
                     
                        Το σημείο Γ) διαγράφεται.
                     
                  
                        3)
                     
                     
                        Τα σημεία Α), Β), Δ) και Ε) επαναριθμούνται σε Β), Δ), Ε) και ΣΤ), αντίστοιχα.
                     
                  
                        4)
                     
                     
                        Προστίθενται τα ακόλουθα σημεία:
                        
                                    «Α)
                                 
                                 
                                    Στο άρθρο 3 παράγραφος 1 σημείο ιγ) οι λέξεις «και του Δικαστηρίου της ΕΖΕΣ, σύμφωνα με τη συμφωνία ΕΟΧ» προστίθενται μετά από τις λέξεις «του Δικαστηρίου της Ευρωπαϊκής Ένωσης».
                                    […]
                                 
                              
                                    Γ)
                                 
                                 
                                    Στο άρθρο 21α παράγραφος 4 προστίθεται το ακόλουθο εδάφιο:
                                    «Στις περιπτώσεις όπου οι νόμοι, οι κανονισμοί και οι διοικητικές διατάξεις που κοινοποιούνται από ένα κράτος της ΕΖΕΣ σύμφωνα με την παράγραφο 1 του παρόντος άρθρου συμμορφώνονται με τους όρους που περιγράφονται στο παρόν κεφάλαιο, η Εποπτεύουσα Αρχή της ΕΖΕΣ θα εκδίδει σύσταση για τροποποίηση του παραρτήματος VII της συμφωνίας ΕΟΧ με στόχο την επικαιροποίηση των ονομασιών που έχουν υιοθετήσει τα κράτη της ΕΖΕΣ για την αναγνώριση των τίτλων εκπαίδευσης και, κατά περίπτωση, του φορέα που εκδίδει τους εν λόγω τίτλους εκπαίδευσης, του πιστοποιητικού που τους συνοδεύει και του αντίστοιχου επαγγελματικού τίτλου. Κατά την τροποποίηση του παραρτήματος VII της συμφωνίας ΕΟΧ, η Μεικτή Επιτροπή του ΕΟΧ λαμβάνει υπόψη τις συστάσεις που εκδίδονται από την Εποπτεύουσα Αρχή της ΕΖΕΣ.»»
                                 
                              
                  
                        5)
                     
                     
                        Στο σημείο E) στοιχείο α) περίπτωση iii) προστίθεται ο ακόλουθος πίνακας:
                        
                                    «Χώρα
                                 
                                 
                                    Ιατρική ογκολογία
                                    Ελάχιστη διάρκεια εκπαίδευσης:
                                    5 έτη
                                 
                                 
                                    Ιατρική γενετική
                                    Ελάχιστη διάρκεια εκπαίδευσης:
                                    4 έτη
                                 
                              
                                    Ονομασία
                                 
                                 
                                    Ονομασία
                                 
                              
                                    Ισλανδία
                                 
                                 
                                     
                                 
                                 
                                    Erfðalæknisfræði
                                 
                              
                                    Λιχτενστάιν
                                 
                                 
                                     
                                 
                                 
                                     
                                 
                              
                                    Νορβηγία
                                 
                                 
                                     
                                 
                                 
                                    Medisinsk genetikk»
                                 
                              
                  
         
            Άρθρο 2
            Στο σημείο 3 [κανονισμός (ΕΕ) αριθ. 1024/2012 του Ευρωπαϊκού Κοινοβουλίου και του Συμβουλίου] του παραρτήματος X της συμφωνίας για τον ΕΟΧ προστίθεται η ακόλουθη περίπτωση:
            
                        «—
                     
                     
                        
                           32013 L 0055: Οδηγία 2013/55/ΕΕ του Ευρωπαϊκού Κοινοβουλίου και του Συμβουλίου, της 20ής Νοεμβρίου 2013 (ΕΕ L 354 της 28.12.2013, σ. 132).»
                     
                  
         
            Άρθρο 3
            Τα κείμενα της οδηγίας 2013/55/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
         
         
            Άρθρο 4
            Η παρούσα απόφαση αρχίζει να ισχύει στις 6 Μαΐου 2017 υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
         
         
            Άρθρο 5
            Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
         
         
            Βρυξέλλες, 5 Μαΐου 2017.
            
               
                  Για τη Μεικτή Επιτροπή του ΕΟΧ
               
               
                  Ο Πρόεδρος
               
               Claude MAERTEN
            
         
         
            (1)  ΕΕ L 354 της 28.12.2013, σ. 132.
         
            (2)  ΕΕ L 59 της 4.3.2011, σ. 4.
         
            (3)  ΕΕ L 255 της 30.9.2005, σ. 22.
         
            (*1)  Έχουν αναφερθεί συνταγματικές απαιτήσεις.